Italia
A Italia (Nomme offiçia: Repubblica Italiana),o l'è in paixe do sud Euròpa , fondou da Comunitæ Europea into 1957, a seua capitâ a l'è Roma.
A Italia a confinn-a a nòrd ovest co a Fransa, a nòrd co a Svissëa e l'Austria e a nòrd est co a Slovenia. I stati sovran de San Marin e do Vatican son enclàë in to tæritöio italien e Campion d'Italia a l'è unn-a exclàë in to tæritöio svissëo. A Italia a l'è stæta patria de importanti coltùe europèe: etruschi, græci e roman. A seua capitâ Roma a l'è sede da Geixa Cattolica e uno de i çentri ciù importanti do Crestianeximo. L'Italia a l'è stæta o çentro de l'Impè roman e de l'Euròpa fin a e invaxioin de i barbari e a o conseguente declin.
Co o renascimento, la cultùa italien a l'ha ripiggioö o seu ruolo dominante in Euròpa, mantenùo fin a l'inizio do venteximo secolo.
Politicamente l'Italia dappöu a-a cadùa de l'impè roman a l'è stæta divïa in diversci stati sovran, de sovente controllæ da potense foreste, fin a e guære d'indipendensa e a monarchia de i Savoia. Dappeu a tragica esperiensa da dittatùa fascista, l'Italia a l'è unn-a repubbrica democratega, membra do G8 e fondatôa da-a Comunitæ Europea.
[Càngia] Geògrafia
A Italia a l'è comunemente acciammà "stivâ" (stivale) pe a seua forma, co a Pugg-ia in scio tacco e a Sicilia in scia punta. O nòrd d'Italia o l'è caratterizòo da e cadenn-e montuose de e Arpi e da a ciann-a padann-a, i Appennin van da a Ligurua fin a o meridion d'Italia e divïa a costa do mâ Tirren da quella do mâ Adriatego. O monte ciù erto d'Itala e d'Euròpa o l'è o Monte Gianco, che o segna ascì o confin co a Fransa. A Sicilia a l'è a isoa ciù grande d'Italia e do Mâ Mediterraneo.
srd_Latn lij_Latn lij_Latn lij_Latn lij_Latn lij_Latn lij_Latn